  Туспуктэм: Руслан Нуриахметов Майя Бывальцева 1-3 пӧсьтолэзе Вотка ёросысь Галёво черкогуртын «Тракторен биатлон» ортчоз. Туэ ӵошатскон ужрадъёсъя йӧскалык дырпусэ но Россиысь 200 устоосыз ужрадъёс пӧлы шедиз. Со сярысь Удмуртиысь тӧролэн но кивалтэтлэн пресс-службазы ивортӥз. Шудонъёсты сӥё-дано усьтон 2-тӥ пӧсьтолэзе 11 часын кутскоз. Биатлон трассаын ӵошатсконъёс 12 часысен 15 часозь мынозы. Ужрад дыръя спорт площадкаос ужалозы, Удмуртиысь но мукет улосвылъёсысь гурт возёс техника поттӥсьёслэн адыӟтозы, Белоруссиысь выль тракторъёсын тодматон, элькунысь фермер возёсъёслэн адӟтонзы, вузкарон интыос, йӧскаылк сиён-юонъёсты веръян, инстуркторъёсын тест-драйв, концерт, эктонъёс, учкисьёс пӧлын кузьымъёсты шудытон радъяськозы. Ӵошатсконъёсы пыриськыны куриськонъёс Башкортостанысь, Татарстанысь, Киров, Ростов, Самара, Саратов улосвылъёсысь, Краснодар но Пермь шаеръёсысь, Белоруссиысь вуизы. Вормисьёсты воргоронъёс но нылкышноос пӧлын нимаз быръёзы. Тодэ вайытом, азьвыл «Тракторен биатлон» тулыс радъяськылӥз. 2021-тӥ арысен гурт возёс техникаез валтыны но ыбылӥськыны быгатэмзэс Россилэн улосвылъёсысьтыз но Белоруссиысь 53 трактористъёс возьматӥзы. Ватсалом, Шаркан ёросын 2-тӥ пӧсьтолэзе финн-угор сиён-юонъя «Быг-быг» фестиваль ортчоз, отын табаньёслэсь «башня» пуктыны малпало. Тегъёс: Удмуртия Удмуртиысьтуризм Спорт трактор Воткаёрос  